༄༅། །སྙན་བརྒྱུད་ཕྲིན་ལས་ཕུར་པའི་གནད་ཏིག་གི་སྨད་ལས་དྲག་པོའི་སྲུང་ཟློག་བསད་པའི་ལས་རིམ་ཁྱེར་བདེར་བཀོད་པ་
སྲིད་པ་ཐལ་འབྱིན་རྡོ་རྗེའི་མཚོན་ཆར་ཞེས་བྱ་བ་བཞུགས།།

༄༅། །གུ་རུ་ཤྲཱི་བཛྲ་ཀུ་མཱ་ར་ཡེ་ན་མོ། །བྱམས་ཆེན་ཁྲོས་པའི་ཡེ་ཤེས་ནི། །མཚོན་ཆ་ཆེན་པོ་ཞེ་སྡང་གཅོད། །བདུད་འདུལ་ཕུར་པའི་ལྷར་བཏུད་ནས། །སྲུང་བཟློག་ལས་ཀྱི་སྦྱོར་བ་བཤད། །དེ་ལ་སྦྱོར་དངོས་རྗེས་གསུམ་ལས། །དང་པོ་སྦྱོར་བ་ནི།
དབང་ཐོབ་ཅིང་དམ་ཚིག་དང་ལྡན་པའི་གང་ཟག་གིས་མཚན་ཉིད་དང་ལྡན་པའི་གནས་ཁང་དུ། དམ་ཚིག་གི་བྲིས་སྐུ་ལ་སོགས་པའི་རྟེན་དང་། རྒྱན་གྱིས་རྔམས་བརྗིད་ཆགས་པར་བགྱིས་པའི་གུང་དུ། སྟེགས་བུ་མཐོ་བར་མཉྫིའི་ཁར་ཐོད་སྣོད་དུ་དཔལ་གཏོར་
བང་རིམ་བཞི་ལྡན། དཀར་དམར་དམ་རྫས་དར་གུར་མཐིང་གས་བརྒྱན་པ། དེའི་གཡས་ཕྱོགས་སུ་བསྐང་གཏོར་ནི། རིན་པོ་ཆེའི་སྣོད་དུ་བང་རིམ་བཞིའི་སྟེང་། གཏོར་མ་ཟུར་གསུམ་གཙོ་བོ་གཅིག་ལ། འཁོར་བཅུ། དེ་རྒྱབ་གཏོར་ཆུང་གྲངས་མེད་ཀྱིས་
བསྐོར་བ། བང་རིམ་རྣམས་ལ་ཕྱི་ནང་གསང་བའི་སྤྱན་གཟིགས། །མཆོད་རྫས། བྱ་གཅན། རི་དྭགས། གཡུང་དྭགས། ཆུ་གནས། ས་འཛུལ་སོགས་འཇིག་རྟེན་སྲིད་པའི་དཀོར་ཆ། ལྷ་དང་། མིའི་དཔལ་འབྱོོར་གོ་རིམ་རང་གནས་མ་ལོག་པར་

༄༅། །བཀོད༑ དེ་དག་གི་གཡས་སུ་སྨིན་ལུགས་དམ་ཅན་སྤྱི་གཏོར་དང་སྨན། གཡོན་དུ་ཕུར་སྲུང་བཅུ་དྲུག་གི་གཏོར་འབུལ་དང་། རཀྟ། སྟེགས་འོག་མར་ཆད་བརྟན་རྒྱུན་བཞག །ཞི་དྲག་གི་མཆོད་པ་ཕྲེང་ཚར་མཇུག་སྤྲོད་སྤྱི་ལྟར། གཡོན་ངོས་སུ་
ལས་དཀྱིལ་སྟེགས་བུ་གྲུ་བཞི། དུར་ཁྲོད་ཀྱི་ས་ལ་ཁྲག་ཆང་གིས་ཆག་ཆག་གདབ་པ། རྒྱ་ཆེ་ཆུང་སྤྱོད་ཡུལ་དང་མཉམ་པར་རོ་སོལ་སོགས་ཀྱིས་ནག་པོར་བྱུགས་པའི་སྟེང་། ལྟེ་བ་ཆ་ཆེན་གཉིས། མུ་ཁྱུད་ཆ་ཕྲན་གཅིག །རྩིབས་ཆ་ཆེན་གཅིག །བཀའ་སྡོད་
ཀྱི་འཁོར་ས་ཆ་ཕྲན་གཅིག །རྡོ་རྭ་ཆ་ཕྲན་གཅིག །མེ་རི་ཆ་ཕྲན་གཅིག་བཅས་བསྐོར་བའི་ལྟེ་བར་ཆོས་འབྱུང་གི་ཐིག་ནི། ནུབ་ཀྱི་ཚངས་ཐིག་དང་། སྐོར་ཐིག་དང་པོ་འཛོམས་ས་ནས་ལྟེ་བར་ཚད་པས། སྐོར་ཐིག་དང་པོའི་གཡས་གཡོན་དུ་མཚན་མ་བྱ། དེ་
གཉིས་དང་། ཤར་གྱི་ཚངས་ཐིག་ནས་སྐོར་ཐིག་དང་པོ་འཛོམས་ས་གསུམ་གྱི་སྣེ་སྦྲེལ་བས་འབྱུང་ངོ་། །དེ་ལ་གྲུ་གསུམ་མཐིང་ནག །ཟླ་གམ་དམར། མུ་ཁྱུད་ཐོད་སྐམ་གྱི་ཕྲེང་བ། མཚོན་འཁོར་རྩིབས་བཅུ་སྔོན་པོ། །རྩིབས་མཆན་དམར་པོ། འཁོར་ས་

དང་༑ རྡོ་ར་གཞི་ནག་པོ་ལ། རྡོར་ཕྲེང་སེར་པོ། མེ་རི་དམར་སེར་འབར་བ། དེ་རྒྱབ་མ་ཏྲྃ་སྔོ་སྐྱ་ཁྲོ་བོའི་བཞིན་རས་ཅན། དབུས་དང་། རྩིབས་རྣམས་ལ་ཧཱུྃ་ཡིག་མཐིང་ག་རེ་རེ་དང་། བཀའ་སྡོད་ཀྱི་གནས་སུ་ཕྱོགས་བཞིར་ཚོམ་བུ་རེ་རེ་བཀོད་པ་སྒོ་སྐྱོང་བཞི་དང་། དེའི་མཚམས་རྣམས་སུ་ཚོམ་བུ་
བཞི་རེ་བཀོད་པ་ཕུར་སྲུང་བཅུ་དྲུག་སྟེ། ཐམས་ཅད་སྔོན་པོའམ། སྤྲོ་ན་ས་ཕུར་ལྟར་སོ་སོའི་མདོག་མཐུན་བཀོད། དེ་སྟེང་བཟློག་པའི་གཏོར་མ་ནི། ལྕགས་ཟངས་ཀྱི་སྣོད་དུ་ནས་ནག །སྲན་མ། བྲ་བོ་གཙོ་བོར་གྱུར་པའི་འབྲུ་སྣའི་དར་ཕྱེ་དུག་ཁྲག་གིས་སྦྲུས་པའི་ཟན་ལ། གཏོར་མ་ཟུར་གསུམ་ཐོག་
མདེའུ་ལྟ་བུའི་རྣོ་དབལ་ཅན་གཙོ་བོ་ཁྲུ་གང་པ། འཁོར་བཅུ་དེའི་ཕྱེད་དུ་སླེབས་པ། མཐར་སྒོ་སྲུང་དང་། བཀའ་སྡོད་རྣམས་ཀྱི་གཏོར་ཆུང་ཉི་ཤུས་བསྐོར་བ། ཐམས་ཅད་དྲག་རྒྱན་མེ་རི་སོགས་རྔམས་བརྗིད་དང་ལྡན་པའི་རྩེར་དར་ནག་གི་གདུགས་ཕུབ། ཡོད་ན་སྲུང་བའི་འཁོར་ལོ་ཕྱག་ལེན་ལྟར་
བཙུགས༑ ལོགས་རྣམས་སུ་མཚེ་ཡུངས་རྩངས་ཤ་དུམ་གྱིས་བརྒྱན། མཐའ་བསྐོར་དུ་རྩངས་ཐུར་སྲིན་མོའི་འགྲོས་སུ་བཙུགས་པ་ལ། གློ་སྙིང་གི་དུམ་བུ་གཟེར་བ་དང་། བ་སུ་ཏ་དང་། ཚོན་སྐུད་སྔོ་དམར་གྱིས་དཀྲིས་ལ་ལྕགས་སྒྱེད་ཀྱི་ཁར་བཞག །ཟོར་རྫས་ལ། སྐྱེར་ཕུར། དུག་ཁྲག །ཡུངས་
དཀར༑ མཚོན་དུག །གྲི་མདའ། རྡོ་རྣམས་ཀོང་ཟོར་ནང་དུ་སོ་སོར་འདུ་བགྱིས་པ་གཏོར་བཟློག་གི་ཕྱོགས་མཚམས་རྣམས་སུ་བཀོད་པའམ། བསྡུ་ན་ཀོང་ཟོར་ནང་དུ་སྤུངས་ཏེ་བཙུགས་པ་གཏོར་ཆེན་གྱི་གཡོན་ངོས་སུ་བཞག །མདུན་དུ་ཁྲག་གི་མཆོད་ཡོན་སོགས་དྲག་པོའི་ཉེར་སྤྱོད་བཤམས། ལྕགས་
ཧོམ་དུ་ལིངྒ་བྲིས་འབུར་གང་རུང་བཅུག་པ་གོ་ཡུལ་འགྲིགས་ན་བཟློག་གཏོར་འོག་དང་། མི་འགྲིགས་ན་ལྷོ་ནུབ་ཏུ་བཞག །མདུན་རྒྱབ་གང་བདེར་ཚེ་འབྲང་། དེའི་གཡས་གཡོན་དུ་ཚེའི་རིལ་ཆང་། རྒྱབ་དང་མདུན་དུ་ཚེ་མདའ་རྒྱན་ལྡན་དང་། ཕྱེ་མར། ཉེ་ལོགས་སུ་རྒྱ་བཞི། སྒྲོ་གཉིས་དང་དབྱེ་བའི་

༄༅། །དུད་རྫས། བྱད་ཐག་སྔོ་དམར། རལ་གྲི་དང་། དུག་ཁྲག་ལྕགས་ཟངས་རྡོ་ཕྱེ་ཡུངས་ནག་རྣམས་བསྲེས་པའི་ཐུན། ཧོམ་གཟར་རྣམས་དང་། སྔོན་གཏོར་དཀར་བགེགས། སྲུང་མ་སྤྱི་སྒོས་ཀྱི་གཏོར་འབུལ། ཚོགས་ཀྱི་ཡོ་བྱད། ཆད་བརྟན། བཟློག་པའི་སྐབས་སུ་མཆོད་རྒྱུའི་གཏོར་ཆུང་
དང་༑ ཤ་དུམ། གསེར་སྐྱེམས་ཆས་དང་། སྲེག་མནན་རྒྱས་བསྡུས་སྐབས་བསྟུན་གྱི་རྫས་སོགས་དང་། སློབ་དཔོན་གྱི་མདུན་དུ་ནང་མཆོད། ཌཱ་རུ། རྡོར་དྲིལ། གདབ་ཕུར། ཐུན་དང་། མེ་ཏོག་གི་སྣོད། གཡབ་དར་དམར་ནག །གཞན་ཡང་བསང་ཆུ། རྐང་གླིང་རོལ་མོ་ལ་སོགས་པ་ཉེ་བར་
མཁོ་བའི་ཆས་རྣམས་ཚོགས་པར་བྱའོ། །གཉིས་པ་དངོས་གཞི་ལ་ཐུན་མོང་དང་། ཁྱད་པར་གཉིས་ལས། དང་པོ་ཐུན་མོང་གི་ཕྲིན་ལས་གཞུང་བསྲང་བ་ལ་བཅུའི་དང་པོ་གསོལ་གདབ་ནི། ཚིག་བདུན་སྔོན་དུ་འགྲོ་བས། བརྒྱུད་པའི་གསོལ་འདེབས་བྱ། གཉིས་པ་གསང་ཆུ་བསྒྲུབ་པ་ལ། དུང་ཞལ་དྲི་
བཟང་ཆུས་བཀང་བ་ལ་དམིགས་ཏེ། བསང་ཆུའི་ནང་དུ་པད་ཉིའི་སྟེང་། །ཧཱུྃ་ལས་ཁྲོ་ཆེན་བདུད་རྩི་འཁྱིལ། །ལྗང་ནག་རྒྱ་གྲམ་དྲིལ་བུ་འཛིན། །དུར་ཁྲོད་ཆས་རྫོགས་གཟི་བརྗིད་འབར། །འདོར་སྟབས་ཡེ་ཤེས་མེ་
ཀློང་འགྱིང་། །ཐུགས་སྲོག་སྔགས་ཀྱི་ཕྲེང་བ་ལས། །བདུད་རྩིའི་རྒྱུན་བྱུང་བཅུད་དུ་འཁྱིལ། །དག་བྱེད་རྡོ་རྗེའི་བདུད་རྩིར་གྱུར། ཨོཾ་བཛྲ་ཨ་མྲྀ་ཏ་ཀུཎྜ་ལཱི་ཧ་ན་ཧ་ན་ཧཱུྃ་ཕཊཿ ཅེས་བརྒྱ་རྩའམ་ཉེར་གཅིག་བཟླས།
མཐར༑ ཁྲོ་བོ་འོད་ཞུ་ཆུ་ཡི་རྡུལ། །གང་ལ་རེག་པས་དོན་བྱེད་གྱུར། །ཅེས་འོད་ཞུ་བྱ། གསུམ་པ་གནས་བདག་བརྔན་པ་ནི། དཀར་གཏོར་དང་གསེར་སྐྱེམས། ཨ་མྲྀ་ཏས་བསང། སྭཱ་བྷཱ་ཝས་སྦྱང་། སྟོང་པའི་ངང་ལས་བྷྲཱུྃ་ལས་རིན་པོ་ཆེའི་

སྣོད་ཡངས་ཤིང་རྒྱ་ཆེ་བའི་ནང་དུ། གཏོར་མ་ཁ་དོག་དྲི་རོ་ནུས་པ་ཕུན་སུམ་ཚོགས་པར་གྱུར་པར་བསམས་ལ། ལག་གཉིས་མཁའ་ལྡིང་གི་རྒྱ་སྟོན་བཞིན་པར། ཨོཾ་ཨཱཿཧཱུྃ་ལན་གསུམ་གྱིས་བྱིན་གྱིས་བརླབ། བྷཱུ་མི་པ་ཏི་ས་པ་རི་ཝཱ་ར་བཛྲ་ས་
མཱ་ཛཿས་མགྲོན་སྤྱན་དྲངས། བྷཱུ་མི་པ་ཏི་ས་པ་རི་ཝཱ་ར་ཨ་ཀཱ་རོ་སོགས་ལན་གསུམ་གྱིས་གཏོར་མ་བསྔོས་ལ། གང་དག་འདིར་གནས་ལྷ་དང་ཀླུ། །གནོད་སྦྱིན་སྲིན་པོའམ་གཞན་དག་ལ། །སྔགས་སྤྱོད་དོན་དུ་ས་ཕྱོགས་འདིར། །
བདག་ཞུ་ཁྱེད་ཀྱིས་སྩལ་དུ་གསོལ། །ཞེས་ལན་གསུམ་གསོལ་བས་གནང་བ་བྱིན་ནས་རང་གནས་སུ་གཤེགས་པར་མོས་ལ། མཆོད་གཏོར་ཕྱིར་འབུལ། བཞི་པ་རྒྱུད་སྦྱོང་ཞིང་ཚོགས་བསགས་པ་ནི། རྒྱུན་གྱི་རྣལ་འབྱོར་སྙིང་པོ་ལྟར་ཚོགས་ཞིང་གསལ་བཏབ་ལ། སྐྱབས་སེམས་ཚོགས་
བསགས་བཅས་ལན་གསུམ་རེའི་མཐར། ཛཿཧཱུྃ་བྃ་ཧོཿས་ཚོགས་ཞིང་རྣམས་རང་ལ་ཐིམ་པར་བསམ་མོ། །ལྔ་པ་བགེགས་བསལ་བ་ལ་གཉིས་ཀྱི་དང་པོ་ལས་ལྷ་གསལ་གདབ་ནི། ཨོཾ་བཛྲ་ཀྲོ་དྷ་མ་ཧཱ་ཤྲཱི་ཧེ་རུ་ཀོ྅ཧྃ། རང་ཉིད་སྐད་ཅིག་གིས་དཔལ་
ལས་ཀྱི་ཧེ་རུ་ཀ་མཐིང་ནག་རྡོ་རྗེ་དང་། བྷན་ཁྲག་འཛིན་པའི་སྐུར་གྱུར་པར་མོས་པས། གཉིས་པ་བགེགས་གཏོར་བསྔོ་བ་ནི། གོང་ལྟར་བསང་སྦྱང་བྱིན་གྱིས་བརླབས་ལ། ལྕགས་ཀྱུའི་ཕྱག་རྒྱ་བཅས། ཨོཾ་སརྦ་བྷཱུ་ཏ་ཨཱ་ཀཪྵ་ཡ་ཛཿ ཞེས་མགྲོན་དགུག །
ཨོཾ་སརྦ་བིགྷྣཱན་ན་མཿསརྦ་ཏ་ཐཱ་ག་ཏེ་བྷྱོ་བི་ཤྭ་མུ་ཁེ་བྷྱཿསརྦ་ཐཱ་ཁཾ་ཨུངྒ་ཏེ་སྥ་ར་ཎ་ཨི་མཾ་ག་ག་ཎ་ཁཾ་གྷྲྀཧྣེ་དཾ་བ་ལིཾ་ཏ་སྭཱ་ཧཱ། ལན་གསུམ་གྱིས་བསྔོ། དྲུག་པ་བཀའ་བསྒོ་བ་ནི། ཧཱུྃཿ གློ་བུར་ལྟར་སྣང་འཁྲུལ་པའི་བགེགས༔

༄༅། །རང་གྲོལ་གཉུག་མའི་ཀློང་དུ་དེངས༔ སུམྦྷ་ནི་སོགས་དྲག་སྔགས་བརྗོད་ཅིང་། གུ་གུལ་བདུག །ཡུངས་ཐུན་དང་། རོལ་མོའི་མཚམ་རྔམས་བཅས་བགེགས་བསྐྲད། བདུན་པ་མཚམས་གཅོད་ནི། ཧཱུྃ༔ ཕྱི་ནང་གཞན་གསུམ་དབྱེར་མེད་པ༔
རྡོ་རྗེའི་སྲུང་འཁོར་ཆེན་པོར་གྲུབ༔ བཛྲ་རཀྵ་ཏིཥྛནྟུ༔ བརྒྱད་པ་བྱིན་དབབ་པ་ནི། སྤོས་རོལ་དབྱངས་བཅས། ཨོཾ༔ སྔོན་གྱི་ཐུགས་དམ་ཆེན་པོ་ཡིས༔ འགྲོ་རྣམས་ཡོངས་སུ་བསྒྲལ་བའི་ཕྱིར༔ དཔལ་ཆེན་ལྷ་སྔགས་ཡེ་
ཤེས་ཀྱིས༔ མཆོག་ཐུན་གྲུབ་པའི་བྱིན་ཆེན་ཕོབ༔ ཨོཾ་བཛྲ་ཀཱི་ལི་ཀཱི་ལ་ཡ་སརྦ་ས་མ་ཡ་ཛྙཱ་ན་ཨ་བེ་ཤ་ཡ་ཨ་ཨཱཿ ཧཱུྃ་ཧཱུྃ་ཧཱུྃ་གིས་བྱིན་བསྡུ། དགུ་པ་མཆོད་རྫས་བྱིན་བརླབ་ནི། རྃ་ཡྃ་ཁྃ༔ ཨོཾ་ཨཱཿཧཱུྃ༔ དབྱིངས་ཀྱི་སྣོད་དུ་རིག་
པའི་བཅུད༔ འདོད་ཡོན་རྒྱ་མཚོའི་སྤྲིན་འཕྲོ་བ༔ མཆོད་པའི་ཕྱག་རྒྱ་ཆེན་པོ་ནི༔ འཕེལ་འགྲིབ་བྲལ་པའི་རྒྱན་དུ་ཤར༔ ཨོཾ་བཛྲ་ཨརྑྷཾ་ནས། ཤབྡ་སརྦ་པཱུ་ཛ་ཨཱཿཧཱུྃ༔ ཞེས་དང་། ཨོཾ་ཨཱཿཧཱུྃ་མ་ཧཱ་པཉྩ་ཨ་མྲྀ་ཏ་རཀྟ་
བ་ལིདྟ་ཧཱུྃ་ཧྲཱི་ཋཱ༔ ཞེས་ལན་གསུམ་གྱིས་བརླབ་བོ། །བཅུ་པ་བདག་བསྐྱེད་བཟླས་པ་དང་བཅས་པ་ནི། རྒྱུན་གྱི་རྣལ་འབྱོར་སྙིང་པོ་ལྟར། མངོན་རྟོགས་ལྷ་བསྐྱེད་ནས། བསྙེན་སྒྲུབ་ཀྱི་བཟླས་པ་གྲུབ་ཀྱི་བར་བཏང་མཐར། དབྱངས་གསལ་དང་། རྟེན་སྙིང་གི་སྔགས་ཀྱིས་ལྷག་ཆད་ཁ་བསྐང་
ཞིང་༑ ནུས་པ་བརྟན་པར་བྱས་ལ། ཧཱུྃ། ཡེ་ཤེས་ལྷ་ཚོགས་སྤྱན་འདྲེན་གཤེགས། །ཕྱི་ནང་གསང་བའི་མཆོད་པ་འབུལ། །སྐུ་གསུང་ཐུགས་ཡོན་ཕྲིན་ལས་བསྟོད། །བག་མེད་འགལ་འཁྲུལ་ཉམས་ཆག་བཤགས།

མ་ཧཱ་ཨ་མྲྀ་ཏ་རཀྟ་བ་ལིཾ་ཏ་ཁཱ་ཧི། ཞེས་པས་སྨན་རག་སྒྲེང་ཞིང་སྟོང་ཚིགས་འབུལ། ཡི་གེ་བརྒྱ་པས་ནོངས་པ་བཤགས་པ་རྣམས་ཀྱིས་བདག་ཉིད་ནུས་ལྡན་དུ་བྱའོ། །གཉིས་པ་ཁྱད་པར་གྱི་ཕྲིན་ལས་ལ། བཟློག་དཀྱིལ་གསལ་འདེབས་དང་། ལས་བྱེ་བྲག་པ་གཉིས་ལས། དང་པོ་
མདུན་བསྐྱེད་བཟློག་དཀྱིལ་གསལ་གདབ་པ་ནི། ཧཱུྃ༔ མདུན་དཀྱིལ་མ་ཊཾ་གནོད་བྱེད་དགྲ་བགེགས་གཟུགས༔ ཁམས་གསུམ་ཉོན་མོངས་དུག་ལྔའི་ཕུང་པོ་ལ༔ མཚོན་ཆའི་ཆར་བབ་རྟེན་གྱི་ཁོག་པ་ཞིག༔ དུར་ཁྲོད་རོལ་
པའི་ཕོ་བྲང་ཆེན་པོར་གྱུར༔ བྷྲཱུྃ་མ་ཏྲཾ་རུ་ཏྲ་མཎྜལ་ཕཊ༔ བརྗིད་ལྡན་གཏོར་མ་དཔལ་ཆེན་ཀུ་མཱ་ར༔ འཁོར་ལོ་ལྔ་རུ་རིགས་ལྔའི་སྲས་མཆོག་ལྷ༔ དཔལ་ཆེན་ཆས་རྫོགས་ཁྲོ་རྔམས་ཡུམ་དང་འཁྲིལ༔ རིག་
གདངས་ཁྲོ་བཅུ་ཟ་གསོད་སྒོ་མ་དང་༔ བཀའ་སྡོད་ཕོ་ཉའི་དམགས་ཚོགས་བསམ་མི་ཁྱབ༔ ཧཱུྃ་སརྦ་ཧེ་རུ་ཀ་མཎྜལ་ཧཱུྃ༔ སྣོད་ཀྱི་འཇིག་རྟེན་དུར་ཁྲོད་རོལ་པའི་ཞིང་༔ བཅུད་ཀྱི་དངོས་ཀུན་དཔལ་ཆེན་ཕུར་
པའི་ལྷ༔ ཁྲོས་འཁྲུགས་རྔམས་བརྗིད་འཇིགས་པའི་སྐུར་སྟོན་པ༔ སྒྱུ་འཕྲུལ་དྲྭ་བའི་བཀོད་པ་ཆེན་པོར་རྫོགས༔ ཧཱུྃ་ཧཱུྃ་ཧཱུྃ༔ བསྡུ་ན་དེ་ཙམ་གྱིས་འཐུས། སྤྲོ་ན། རྒྱུན་གྱི་རྣལ་འབྱོར་སྙིང་པོའི་སྤྱན་འདྲེན་ནས་མཆོད་བསྟོད་རྫོགས་ཀྱི་བར་བཏང་
ངོ་༑ །གཉིས་པ་ལས་བྱེ་བྲག་པ་ལ་རྩ་བ་དང་། ལས་སྦྱོར། མཐའ་སྡུད་གསུམ་གྱི་དང་པོ་རྩ་བ་ལ་སྲུང་བསད་གཉིས་ལས། དང་པོ་སྲུང་བ་རྡོ་རྗེའི་མཁར་དུ་སྲུང་བ་ནི། རང་གི་ཐུགས་སྲོག་ས་བོན་དང་༔ བསྲུང་བྱ་ཐམས་ཅད་དབྱེར་མེད་པའི༔ འབར་བ་ཆེན་

༄༅། །པོའི་འོད་ཟེར་གྱིས༔ ཁྲོ་རྒྱལ་རྣམས་ཀྱི་ཐུགས་དམ་བསྐུལ༔ དཔལ་ཆེན་བཅུ་ལས་ཡེ་ཤེས་ཀྱི༔ རྣམ་འཕྲུལ་ནམ་མཁའ་གང་བར་སྤྲོས༔ ཕྱོགས་མཚམས་སྟེང་འོག་ཚོམ་བུར་བཞུགས༔ སྲུང་བ་
མཚམས་ཀྱི་ལས་མཛད་དེ༔ རྡོ་རྗེ་མཚོན་འཁོར་ལྕགས་ཀྱུ་དང་༔ ཐོ་བ་རལ་གྲི་མེ་ཡི་གུར༔ རིམ་པ་དྲུག་གིས་གཏམས་པར་གྱུར༔ ཅེས་པའི་དམིགས་གནད་དང་ལྡན་པས། ཧཱུྃ་ཧཱུྃ་ཧཱུྃ་ཧཱུྃ་ཧཱུྃ། ཧཱུྃ་ཧཱུྃ་ཧཱུྃ་ཧཱུྃ་ཧཱུྃ་བཛྲ་ཀཱ་བཱ་ཙི་
རཀྵ་རཀྵ༔ ཞེས་ཅི་ནུས་སུ་བཟླའོ། །གཉིས་པ་བསད་པའི་ལས་ལ་གསུམ་གྱི་དང་པོ་གཞི་བཟུང་བ་ནི། བདག་ཉིད་དཔལ་ཆེན་ཧེ་རུ་ཀ༔ ཁྲོས་འཁྲུགས་རྔམས་པའི་སྔགས་བཟླས་པས༔ དགྲ་བགེགས་བསྒྲལ་བའི་མངོན་སྤྱོད་ཀྱི༔
ལས་ལ་ངོ་མཐོན་ཚུལ་དུ་བཞེངས༔ དྲག་པོ་སྔགས་ཀྱི་ནུས་པ་རྣམས༔ ཟོར་དང་ཐུན་གྱི་རྫས་ལ་ཐིམ༔ བསྒྲལ་བའི་ཞིང་བཅུ་ཉམས་པ་བདུན༔ གསོད་པའི་མཚོན་ཆ་ཆེན་པོར་གྱུར༔ སྒྲུབ་སྔགས་མཐར་སྤུ་གྲིའི་
སྔགས་བཏགས་པ་ཅི་འགྲུབ་བཟླ། ཟོར་ཐུན་རྣམས་ལ་ཧས་བཏབ་སྟེ་ངར་གདགས། གཉིས་པ་རྒྱབ་བརྟེན་བཅོལ་བ་ལ་གཉིས་ཀྱི་དང་པོ་སྲུང་མར་མཆོད་གཏོར་འབུལ་བ་ལའང་གསུམ་ལས། དང་པོ་སྤྱི